2002/451/EY: Euroopan parlamentin päätös, tehty 10 päivänä huhtikuuta 2002, vastuuvapaudesta Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 2000



Virallinen lehti nro L 158 , 17/06/2002 s. 0059 - 0061



Euroopan parlamentin päätös, tehty 10 päivänä huhtikuuta 2002, vastuuvapaudesta Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 2000 (2002/451/EY) EUROOPAN PARLAMENTTI, joka - ottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä ja hallinnosta 31. joulukuuta 2000 päättyneestä varainhoitovuodesta(1) (C5-0127/2002), - ottaa huomioon 5. maaliskuuta 2002 annetun neuvoston suosituksen (C5-0121/2002), - ottaa huomioon EY:n perustamissopimuksen 276 artiklan, - ottaa huomioon työjärjestyksen 93 artiklan ja liitteen V, - ottaa huomioon talousarvion valvontavaliokunnan mietinnön (A5-0101/2002), A. ottaa huomioon, että Euroopan ammatillisen koulutuksen kehittämiskeskus (Thessalonikin keskus, Cedefop) edistää ja kehittää ammatillista koulutusta ja opetusta kokoamalla ja jakamalla dokumentaatiota, harjoittamalla tutkimusta sekä toimimalla keskustelufoorumina, B. ottaa huomioon, että Lissabonissa maaliskuussa 2000 kokoontunut Eurooppa-neuvosto antoi päätelmissään lisäsysäyksen koulutukselle ja opetukselle ja tunnusti oppimisyhteiskunnan kehityksen keinona saavuttaa kilpailuun ja dynaamisen tietoon perustuvaa taloutta, jossa yhdistyvät työllisyys, talouskasvu ja yhteiskunnallinen koheesio, koskeva strateginen tavoite, C. ottaa huomioon, että 14. heinäkuuta 1998 annettujen menettelysääntöjen mukaisesti työllisyys- ja sosiaaliasioiden valiokunta valvoo Thessalonikin keskusta, joka sai vuonna 2000 13,6 miljoonaa euroa tukea, D. ottaa huomioon, että Euroopan parlamentti kehotti Cedefopin vuoden 1999 vastuuvapauden myöntämisen yhteydessä esittämään ulkopuolisen arvioinnin perusteella laaditun toimintasuunnitelman ennen vuoden 2001 loppua, E. ottaa huomioon, että Euroopan parlamentti katsoi vuoden 1999 vastuuvapauden myöntämisen yhteydessä(2), että on olemassa vaara, että Thessalonikin keskuksen ja Euroopan koulutussäätiön (Torinon säätiön) työ on päällekkäistä ja kehotti analysoimaan näiden kahden viraston yhdistämisen etuja ja haittoja, F. katsoo, että tilintarkastustuomioistuin on saanut riittävän varmuuden siitä, että 31. joulukuuta 2000 päättyneen varainhoitovuoden tilinpäätös on luotettava ja tilien perustana olevat toimet kaiken kaikkiaan lailliset ja asianmukaiset, 1. panee merkille seuraavat luvut Euroopan ammatillisen koulutuksen kehittämiskeskuksen tileistä: Varainhoitovuosi 2000 >TAULUKON PAIKKA> Thessalonikin keskus 2. pahoittelee, että Cedefop ei ole ottanut täysimääräisesti huomioon tilintarkastustuomioistuimen vuotta 1999 koskevassa vuosikertomuksessa esittämiä huomautuksia eikä sen omia suosituksia menettelyistä, joita se itse päätti noudattaa sopimusten noudattamisessa mm. automaattiseen tietojenkäsittelyyn liittyvissä hankkeissa sähköisen viestinnän alalla; 3. pitää myönteisenä Kreikan viranomaisten 16. toukokuuta 2001 tekemää päätöstä siirtää Thessalonikissa sijaitseva virastorakennus ja tontti Cedefopin omistajuuteen; 4. pitää myönteisenä Cedefopia koskevaa ulkopuolista arviointia, josta saa kokonaisvaltaisen kuvan keskuksen toiminnasta sitten vuonna 1995 tehdyn arvioinnin; panee merkille, että lopullisessa arviointikertomuksessa annetaan myönteinen arvio keskuksen työn ja sen muiden organisaatioiden kanssa harjoittaman yhteistyön tehokkuudesta ja vaikutuksista vuoden 1995 jälkeen; 5. pitää myönteisenä hallintoneuvoston 29. marraskuuta 2001 laatimaa toimintasuunnitelmaa, joka on seurausta Cedefopin ulkopuolisen arvioinnin muodossa toteutetulle loppukertomukselle; panee merkille, että toimintasuunnitelmassa otetaan huomioon asiakirja, jossa komissio ilmaisee kantansa, ja arvioidaan kaikkien arviointikertomuksen päätelmien ja suositusten luotettavuutta; 6. pitää myönteisenä, että Cedefop on luvannut panna toimintasuunnitelman täytäntöön annettujen tavoitteiden ja aikataulun mukaisesti; pitää myönteisenä ehdotusta, jonka mukaan johtaja raportoi edistyksestä vuosittain (marraskuun kokoukset) hallintoneuvostolle, joka toimittaa tulokset Euroopan parlamentille; Yhteistyö Euroopan koulutussäätiön (Torino) kanssa 7. panee merkille, että arvioinnissa todetaan, että yhteistyö näiden kahden viraston välillä on tyydyttävää ja että tällä hetkellä koulutussäätiö käyttää Cedefopia resurssikeskuksena asianmukaisesti hyväkseen; 8. pitää myönteisenä, että komission pyynnöstä nämä kaksi virastoa ovat laatineet yhteistyöpuitteet, jotka virastojen hallintoneuvostot hyväksyivät maaliskuussa (Cedefop) ja kesäkuussa (Torinon säätiö) 2001; pitää myönteisenä, että tässä yhteisessä puiteasiakirjassa määritellään tämän uuden yhteistyön yleiset tavoitteet, erityisesti ehdokasvaltioiden valmistelu, jotta ne voivat liittymisestä lähtien osallistua täysivaltaisesti Cedefopin työhön, ja keinoja, joilla helpotetaan ehdokasvaltioiden osallistumista ja osallisuutta yhteisön politiikan kehitykseen siirtymäkauden aikana; 9. vaatii keskusta varmistamaan, että tämä uusi yhteistyökehys Torinon säätiön kanssa on nyt pantu kokonaisuudessaan täytäntöön, erityisesti käyttämällä täysimääräisesti ja säännöllisesti yhteistä työryhmää, joka perustettiin tätä tarkoitusta varten; Euroopan parlamentti 10. kehottaa toimivaltaisia valiokuntiaan seuraamaan tiiviisti Thessalonikin keskuksen ja Torinon säätiön toimia ja tuloksia, jotta vuonna 2001 tehdyn puitesopimuksen toimivuutta voidaan arvioida; Vastuuvapauden myöntämistä koskeva päätös 11. myöntää tilintarkastustuomioistuimen kertomuksen perusteella vastuuvapauden Euroopan ammatillisen koulutuksen kehittämiskeskuksen hallintoneuvostolle sen talousarvion toteuttamisesta varainhoitovuonna 2000; 12. kehottaa puhemiestä välittämään tämän päätöksen Euroopan ammatillisen koulutuksen kehittämiskeskuksen hallintoneuvostolle, neuvostolle, komissiolle ja tilintarkastustuomioistuimelle sekä julkaisemaan sen Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Pat Cox (1) EYVL C 372, 28.12.2001 s. 37. (2) EYVL L 160, 15.6.2001, s. 35